b'\n_START_ARTICLE_\nHugo Noth\n_START_PARAGRAPH_\nHugo Noth (s. 1943 Fribourg, Sveitsi) on saksalainen harmonikkataiteilija ja -pedagogi.\n_START_SECTION_\nKoulutus\n_START_PARAGRAPH_\nNoth opiskeli harmonikansoittoa Trossingenissa vuodesta 1964 alkaen Fritz Doblerin johdolla. T\xc3\xa4m\xc3\xa4n lis\xc3\xa4ksi h\xc3\xa4n opiskeli s\xc3\xa4velt\xc3\xa4mist\xc3\xa4, soitinnusta ja harmoniaa Helmut Degenin ja Bernhard R\xc3\xb6venstrunckin johdolla.\n_START_SECTION_\nUra\n_START_PARAGRAPH_\nNoth on kansainv\xc3\xa4lisesti arvostettu harmonikkapedagogi, joka on opettanut Trossingenin musiikkikorkeakoulussa vuodesta 1972. H\xc3\xa4n on antanut lukuisia konsertteja ja mestarikursseja Euroopassa, Etel\xc3\xa4- ja Pohjois-Amerikassa, Kanadassa ja Ven\xc3\xa4j\xc3\xa4ll\xc3\xa4. H\xc3\xa4n kuuluu my\xc3\xb6s Pariisia p\xc3\xa4\xc3\xa4paikkanaan pit\xc3\xa4v\xc3\xa4\xc3\xa4n Itin\xc3\xa9raire-yhtyeeseen, joka on keskittynyt uuteen musiikkiin._NEWLINE_Nothin aloitteesta on s\xc3\xa4velletty lukuisia harmonikalle ja kamarimusiikkikokoonpanoille suunnattuja teoksia ja h\xc3\xa4n on ty\xc3\xb6skennellyt tiiviiss\xc3\xa4 yhteisty\xc3\xb6ss\xc3\xa4 monien nykys\xc3\xa4velt\xc3\xa4jien kanssa. H\xc3\xa4n on ensiesitt\xc3\xa4nyt yli 230 nykymusiikkiteosta.'